इंदौर।
प्रिंस यशवंत व नायरिका की शाही शादी में शामिल होने 7 से ज्यादा देशों के मेहमान महेश्वर पहुंचे हैं। शादी के शाही रंग को देखकर विदेशी मेहमान अचंभित हैं। dainikbhaskar.com
से बातचीत में वे बोले अद्भुत है यहां की सजावट। घाट पर फूलों की सजावट देख वे बहुत उत्साहित हैं। वे इन पलों को कैमरे में कैद कर रहे हैं।
जर्मनी ने आई जेसिका
जर्मनी से आई जेसिका एनोब्लोक युवराज यशवंत राव की मित्र हैं। युवराज की शादी के लिए वे खासतौर से महेश्वर पहुंची हैं। बड़ी बात यह है कि जेसिका पहली बार भारत आई हैं। शाही शादी के अंदाज को देखकर जेसिका काफी खुश हैं। इस शानदार सजावट पर उन्होंने सिर्फ तीन शब्द कहे... फेंटास्टिक, फेब्युलस, अनबिलीवेबल। साथ ही उन्होंने कहा कि इस शादी को कभी नहीं भूल पाएंगी।
8 देश घूमे पर नहीं देखी ऐसी सजावट
इंग्लैंड से शादी में शामिल होने अाए जोनाथन ने कहा कि मैं अब तक 8 देश घूम चुका हूं। कई देशों के उत्सवों में भी शामिल हुआ हूं। लेकिन यकीन नहीं होता कि फूलों से भी ऐसी सजावट हो सकती है। अद्भुत है यह नजारा। फूलों से बनी ये आकृतियां तो होश उड़ा रही हैं।
फूलों की सजावट ने बढ़ाई घाट की सुंदरता
आस्ट्रेलिया के नवाज इसाजी का कहना है कि महेश्वर के घाट की सुंदरता तो अद्भुत है ही.. फूलों की सजावट ने इन्हें और सुंदर बना दिया है। यह शादी मेरे लिए इसलिए भी यादगार रहेगी, क्योंकि फूलों की कलाकारी ने मेरा दिल जीत दिया है।
आगे की स्लाइड्स पर देखें फोटोज...
awa_Deva hin_Deva hin_Deva hne_Deva hin_Deva hin_Deva hin_Deva hin_Deva hin_Deva hin_Deva